**Polgármesteri Hivatal**

**Jászkarajenő**

Jászkarajenő Község Önkormányzata Képviselő-testületének

5/2023. (IV.25.) önkormányzati rendelete

a szociális tűzifa támogatás helyi szabályairól

(módosításokkal egységes szerkezetbe foglalva)

**Jászkarajenő Község Önkormányzata Képviselő-testületének**1

**5/2023. (IV.25.) önkormányzati rendelete**

**a** **szociális tűzifa támogatás helyi szabályairól**

Jászkarajenő Község Önkormányzatának Képviselő-testülete Magyarország Alaptörvényének 32. cikk (2) bekezdése alapján és a szociális igazgatásról és szociális ellátásokról szóló 1993. évi III. törvény 10. § (1) bekezdésben kapott felhatalmazás alapján, a helyi önkormányzatokról szóló 2011. évi CLXXXIX. törvény 8. § (1) bekezdésben meghatározott feladatkörében eljárva a következő rendeletet alkotja:

**A rendelet célja és hatálya**

1. **§**

(1) E rendelet célja, hogy Jászkarajenő településen élők részére támogatást nyújtson szociális rászorultság alapján, meghatározza az egyszeri szociális célú tűzifa támogatásra jogosultság feltételeit, mértékét, az eljárás szabályait és rendjét.

(2) A rendelet hatálya kiterjed Jászkarajenő község közigazgatási területén bejelentett állandó lakóhellyel, vagy bejelentett tartózkodási hellyel rendelkező lakosokra, vagy életvitelszerűen itt tartózkodókra.

**Hatáskörök**

**2.§**

(1)A szociális tűzifára való jogosultságról a képviselő-testülettől átruházott hatáskörben a polgármester egyedi határozattal dönt.

(2)2 A szociális célú tűzifa támogatásra való jogosultság megállapítása iránti kérelmet az 1. melléklet szerinti formanyomtatványon a Jászkarajenői Polgármesteri Hivatalhoz (a továbbiakban: Hivatal) kell benyújtani 2023. november 24-ig. A kérelem benyújtásának határideje jogvesztő.

**3. §**

(1)3 A támogatásból megvásárolt tűzifa jogosultak részére történő térítésmentes átadásáról Jászkarajenő Község Önkormányzata igazolható módon gondoskodik 2024. február 15. napjáig.

(2) A tűzifa átadásáról és átvételéről a 2. melléklet szerinti átadás-átvételi elismervényt kell kitölteni.

(3) Az átvételi elismervényt két példányban kell kiállítani, melyből egy példány a támogatásban részesültet illeti meg.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 A 9/2023 (IX.26.) önk. rendelettel egységes szerkezetbe foglalt, 2023. szeptember 27-től hatályos szöveg.

2 A rendelet 2. §-ának a (2) bekezdését a 9/2023.(IX.26.) önk. rendelet 1. §-a módosította. Hatályos: 2023. szeptember 27-től.

3 A rendelet 3. §-ának a (1) bekezdését a 9/2023.(IX.26.) önk. rendelet 2. §-a módosította. Hatályos: 2023. szeptember 27-től.

**A szociális rászorultság szabályai**

**4.§**

(1) A szociális célú tűzifa támogatás természetbeni ellátásként adható annak a személynek vagy családnak, aki létfenntartást veszélyeztető rendkívüli élethelyzetbe került, időszakosan bekövetkezett vagy tartósan fennálló létfenntartási problémákkal küzd, feltéve, ha a kérelmező

1. a szociális célú tűzifa igénylésére vonatkozó kérelmét az e rendeletben meghatározottak szerint a Hivatalban benyújtotta,
2. a háztartásában együtt élő személyek egy főre jutó nettó jövedelme nem haladja meg a vetítési alap (28.500 Ft.-) összegének 250 %-át, egyedül élő esetén 300 %-át.
3. lakását fával fűti,
4. a földgázszolgáltatóval nem áll szerződéses viszonyban,
5. földgázbekötéssel lakása nem rendelkezik.

(2) Az elbírálásánál – a jogosultsági feltételek megléte esetén – előnyt élvez, aki a szociális igazgatásról és szociális ellátásokról szóló törvény szerinti:

a) aktívkorúak ellátására,

b) időskorúak járadékára

c) települési támogatásra jogosult (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők), valamint

d) a gyermekek védelméről és gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család.

(3) Szociális tűzifa támogatásban a fatüzelésre alkalmas fűtési lehetőséggel rendelkező kérelmező évente egy alkalommal részesülhet.

**5.§**

(1) Az önkormányzat a rendelkezésre álló keret mértékéig a rászoruló személyeket, vissza nem térítendő támogatásként **háztartásonként legfeljebb 5 m3** szociális tűzifa segélyben részesítheti.

(2) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és háztartások számától.

(3) A tűzifában részesülő személy a tűzifát nem értékesítheti, nem adhatja át másnak.

(4) A támogatásban részesülőktől ellenszolgáltatást nem kér az Önkormányzat.

**6.§**

(1)Nem jogosult szociális célú tűzifa támogatására az a személy, család, aki tűzifával egyáltalán nem fűthető ingatlanban lakik életvitelszerűen.

(2) Nem jogosult szociális célú tűzifa támogatásra az a személy, család, ki erdőgazdálkodó, erdőtulajdonos és az elmúlt két évben engedéllyel fakitermelést végzett.

(3) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

**Záró rendelkezések**

**7.§**

Ez a rendelet a kihirdetését követő napon lép hatályba. A hatálybalépéssel egyidejűleg a 8/2022 (XIII.24.) számú önkormányzati rendelet hatályát veszti.

**8. §**

E rendeletben nem szabályozott kérdésekben a szociális igazgatásról és szociális ellátásokról szóló 1993. évi III. törvény, valamint a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet rendelkezései az irányadók.

**Palya István Kálmán sk. dr. Vérten Erika sk.**

**polgármester jegyző**

Záradék

E rendelet a Jászkarajenői Polgármesteri Hivatal hirdetőtáblájára történő kifüggesztéssel 2023. április 25. napján kihirdetésre került.

Jászkarajenő 2023. április 25.

**dr. Vérten Erika sk.**

**jegyző**

Kihirdetési záradék:

Az egységes szerkezetbe foglalt rendelet a Polgármesteri Hivatal hirdetőtábláján történő kifüggesztéssel 2023. szeptember 27. napján kihirdetésre került.

Jászkarajenő, 2023. szeptember 27.

**dr. Vérten Erika**

**jegyző**

*1. melléklet az 5/2023. (IV.25.) önkormányzati rendelethez*

***KÉRELEM***

***SZOCIÁLIS CÉLÚ TÜZIFA IGÉNYLÉSÉHEZ***

Személyi adatok

1. Név: …………………………………………………………….…………………………………

2. Születési név: ………………………………………………………………………………………

3. Születési hely és idő:…………………………………………………TAJ szám:.............................

4. Anyja neve: ………………………………………………………………………………………

5. Az igénylő bejelentett állandó lakóhelyének címe: …………………………………...……………………………………………………………….……

7. Az igénylővel egy lakóingatlanban élők száma: ...................................... fő.

8. A 7. pontban szereplő személyek adatai (kérelmező adatait itt nem kell feltüntetni):

|  |  |  |  |  |  |  |
| --- | --- | --- | --- | --- | --- | --- |
|  | **Név**  /lánykori név is/ | **Családi állapot** | **Kérelmezőhöz fűződő kapcsolat** /pl. házastárs, élettárs, gyermek stb./ | **Születési idő**  /év, hó, nap/ | **Anyja neve** | **Foglalkozása** |
| a) |  |  |  |  |  |  |
| b) |  |  |  |  |  |  |
| c) |  |  |  |  |  |  |
| d) |  |  |  |  |  |  |
| e) |  |  |  |  |  |  |
| f) |  |  |  |  |  |  |
| g) |  |  |  |  |  |  |
| h) |  |  |  |  |  |  |

*B) Jövedelmi adatok /forintban*

|  |  |  |  |  |  |  |  |
| --- | --- | --- | --- | --- | --- | --- | --- |
| **A jövedelmek típusai** | | **Kérelmező jövedelme** | **A lakóingatlanban élők jövedelme** | | | | |
|  | |  | ***a)*** | ***b)*** | ***c)*** | ***d)*** | ***e)*** | ***f)*** | ***g)*** |
| 1. | Munkaviszonyból, munkavégzésre irányuló egyéb jogviszonyból származó jövedelem és táppénz |  |  |  |  |  |  |  |  |
| 2. | Társas és egyéni vállalkozásból származó jövedelem |  |  |  |  |  |  |  |  |
| 3. | Ingatlan, ingó vagyontárgyak értékesítéséből, vagyoni értékű jog átruházásából származó jövedelem |  |  |  |  |  |  |  |  |
| 4. | Nyugellátás, baleseti nyugellátás, egyéb nyugdíjszerű ellátások |  |  |  |  |  |  |  |  |
| 5. | A gyermek ellátásához és gondozásához kapcsolódó támogatások (GYED, GYES, GYET, családi pótlék, gyermektartásdíj stb.) |  |  |  |  |  |  |  |  |
| 6. | Önkormányzat és munkaügyi szervek által folyósított rendszeres pénzbeli ellátás (munkanélküli járadék, képzési támogatás, rendszeres szociális segély, ápolási díj, rendszeres gyermekvédelmi támogatás stb.) |  |  |  |  |  |  |  |  |
| 7. | Föld bérbeadásából származó jövedelem |  |  |  |  |  |  |  |  |
| 8. | Egyéb (pl. ösztöndíj, őstermelésből, értékpapírból származó jövedelem, kis összegű kifizetések stb.) |  |  |  |  |  |  |  |  |
| 9. | **A lakóingatlanban élők havi nettó jövedelme összesen** |  |  |  |  |  |  |  |  |

**Egy főre jutó havi nettó jövedelem: ..................................... Ft/hó.**

**Fatüzelésre alkalmas fűtőberendezéssel: rendelkezem nem rendelkezem**

Büntetőjogi felelősségem tudatában kijelentem, hogy a kérelemben közölt adatok a valóságnak megfelelnek.

Hozzájárulok, hogy a kérelemben közölt jövedelmi adatok valódiságát a kérelem elbírálására jogosult szerv - az állami adóhatóság illetékes igazgatósága útján - ellenőrizheti.

Hozzájárulok a kérelemben szereplő adatok szociális igazgatási eljárás során történő felhasználásához.

Jászkarajenő, 202…. év …………… hó …. nap

...........................................................

az ellátást igénylő,

vagy törvényes képviselőjének aláírása

*KITÖLTÉSI UTMUTATÓ:*

1. Bejelentett lakóhely címeként a személyi igazolványban szereplő lakóhely, illetve több lakóhely esetén az állandó lakóhely címét kell feltüntetni.
2. A kérelmező és a vele azonos lakóingatlanban élők jövedelmét személyenként kell feltüntetni.
3. A *havi jövedelem* kiszámításakor a rendszeres jövedelem esetén a kérelem benyújtását megelőző hónap, a nem rendszeres jövedelem, illetve vállalkozásból, őstermelésből származó jövedelem esetén a kérelem benyújtását megelőző tizenkét hónap alatt kapott összeg egyhavi átlagát kell együttesen figyelembe venni.

4. A jövedelemnyilatkozatban feltüntetett jövedelmekről a típusának megfelelő igazolást vagy annak fénymásolatát (nyugdíjszelvény, munkáltatói igazolás, szerződés stb.) a jövedelemnyilatkozathoz csatolni kell.

5. Az egy főre jutó havi nettó jövedelem a lakóingatlanban élők összjövedelme osztva az ott élő személyek számával.

6. A jövedelemnyilatkozatot a kérelmező mellett a lakóingatlanban élő nagykorú személyeknek is alá kell írniuk. Ha az ellátást igénylő vagy a vele azonos lakóingatlanban élő személy nem cselekvőképes, helyette a törvényes képviselője jogosult az aláírásra.

7. **A kérelem leadásakor kérjük, szíveskedjenek magukkal hozni a saját és a fenti ingatlanban együtt élő személyek lakcím igazolványát.**

*2. melléklet az 5/2023. (IV.25.) önkormányzati rendelethez*

**ÁTVÉTELI ELISMERVÉNY**

……………………………………………………………………… ………(név)

2746 Jászkarajenő, ………………………………………………. utca ………….

szám alatti lakos aláírásommal elismerem, hogy a mai napon Jászkarajenő Község

Önkormányzat Képviselő-testületének a szociális célú tűzifa támogatás

igénylésének szabályairól szóló ……/202…… (……...) önkormányzati rendelete alapján

megállapított természetbeni juttatásként ……………… m3 mennyiségű tűzifát

átvettem.

Jászkarajenő, 20……. ………… ….

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Átadó Átvevő